Úrslit í jólamyndasamkeppni grunnskólabarna Í aðventublaði Skessuhorn í lok nóvember var kynnt samkeppni meðal yngri nemenda grunnskólanna á Vesturlandi um gerð skemmtilegra mynda þar sem þemað var sem fyrr Jólin . Þátttaka var frábær , en að þessu sinni bárust yfir 300 myndir í keppnina . Fjölskipuð dómnefnd hafði því úr vöndu að ráða en komst engu að síður að niðurstöðu . Verðlaunamyndina teiknaði Gróa Dagmar Gunnarsdóttir nemandi í Grundaskóla á Akranesi . Annað sæti kom í hlut Guðbrandar Tuma Gíslasonar nemanda í Laugargerðisskóla en myndina í þriðja sæti teiknaði Krisel Ýr nemandi í Heiðarskóla . Þátttakendum í keppninni eru færðar bestu þakkir fyrir áhugann og margar góðar myndir og sigurvegurum er óskað til hamingju . Þeir fá vinninga sína senda heim .